open-index/open-wikipedia-markdown huggingface dataset:
Marilyn-topp

**Marilyn** er ei nemning brukt om fjell- eller andre toppar på Dei britiske øyane med ein primærfaktor, det vil seie høgd i tilhøve til terrenget omkring, på minst 150 meter (492 fot), uansett kor mange meter over havet toppen er. Namnet er eit ordspel på nemninga munro, som blir brukt om fjell i Skottland med høgd på minst 3000 fot (914,4 meter), og filmstjerna Marilyn Monroe.

Det var per 2007 identifisert 2007 marilyn-toppar på Dei britiske øyane, fordelt slik:

* Skottland: 1&nbsp;214
* Republikken Irland: 387
* England: 179
* Wales: 156
* Nord-Irland: 66
* Man: 5

Lista vart først samla for Storbritannia i Alan Dawson-boka *The Relative Hills of Britain*, og blir stadig revidert sidan Ordnance Survey gir ut nye kart. Han vart utvida med marilyn-toppar på Irland i *The Hewitts and Marilyns of Ireland* av Clem Clements.

Mange av dei høgaste britiske fjella er marilyn-toppar, mellom anna Ben Nevis, Scafell Pike og Snowdon. På den andre sida er det fleire store fjell, inkludert munroar og kjende fjell som Bowfell, Langdale Pikes og Carnedd Dafydd som ikkje er marilyn-toppar fordi dei ikkje har stor nok relativ høgde. Det er ikkje alle marilynar som er toppar i vanleg forstand. Blant anna ligg ein inne i byen Crowborough i East Sussex, medan Bishop Wilton Wold ligg langs hovudvegen A166. Ein finn òg nokre klipper i sjøen, som Stac Lee og Stac an Armin som høyrer til St Kilda utanfor kysten av Skottland.

I Skottland er marilyn-lista mindre viktig i høve til lister over toppar med stor absolutt høgd, som munro, corbett, graham og donald, sjølv om alle corbett- og graham-toppar og rundt to av tre munroar og halvparten av donaldar òg er marilyn-toppar.

Einskilde fjellvandrarar og klatrarar «samlar på» marilyn-toppar, og nokre radioamatørar har eit prosjekt der dei vil sende frå alle marilyn-toppar. Ved slutten av 2009 hadde ingen klart å krysse ut alle på lista, men det finst dei som berre manglar to av dei. Årsaka er at desse siste toppane er særs vanskelege å nå; dei er staurar ute i sjøen som er verna som fuglereservat.

## Kjelder

**Denne artikkelen bygger på «[[:nb:Marilyn (topp)|Marilyn (topp)]]» frå ,  den 23. mars 2011.*  
 

## Bakgrunnsstoff
*Marilyn News Centre
An Riabhachan

**An Riabhachan** er eit fjell i Skottland i Skye and Lochalsh i Highland. Det ligg for seg sjølv, 35 km aust for Kyle of Lochalsh, ved vestenden av Loch Mullardoch, ti kilometer frå næraste offentlege veg. 

An Riabhachan har ei høgd på 1129 meter over havet og er den 5. høgaste Munro nord for Great Glen og den 29. høgaste totalt. Namnet tyder «den spettete», noko ein trur kjem frå den flekkete utsjånaden den steinbesette torva gjev.

An Riabhachan er hovudsakleg graskledd, og berre berglendt lengst nord på ryggen. 

## Kjelder

**Denne artikkelen bygger på «[[:en:An Riabhachan|An Riabhachan]]» frå ,  den 23. mars 2011.* 
*** oppgav desse kjeldene:*
**The Munros*, Scottish Mountaineering Trust, 1986, Donald Bennett (Editor) ISBN 0-0907521-13-4
**The High Mountains of Britain and Ireland*, Diadem, 1993, Irvine Butterfield, ISBN 0-906371-30-9
**The Munros, Scotland's Highest Mountains*, Cameron McNeish, ISBN 1-84204-082-0
An Ruadh-stac

**An Ruadh-stac** er eit fjell i Skottland i Wester Ross i Highland, 26&nbsp;km nordaust for Kyle of Lochalsh.

An Ruadh-stac har ei høgd på 892 meter over havet og er den 30. høgaste corbett,, samt at det har status som ein Marilyn. 

## Kjelder

**Denne artikkelen bygger på «[[:en:An Ruadh-stac|An Ruadh-stac]]» frå ,  den 23. mars 2011.* 
*** oppgav desse kjeldene:*
Corbett

Ein **corbett** er ein topp i Skottland med ei høgd på mellom 2500 og 3000 fot over havet, tilsvarande frå 762 til 914,4 meter over havet, og ein primærfaktor på minst 500 fot (152,4 m).

Namnet kjem frå John Rooke Corbett, som laga lista over toppane i 1920-åra. Han var ein klatrar frå Bristol som var medlem av Scottish Mountaineering Club. Lista vart utgjeven posthumt, etter at systera hans hadde gjeve ho til SMC.

Det er 219 corbett-toppar, mange av dei i område der det ikkje er nokon munro som Moidart, Applecross, Southern Uplands, Isle of Arran, Jura, Rùm og Harris. 

## Kjelder

**Denne artikkelen bygger på «[[:nb:Corbett|Corbett]]» frå ,  den 23. mars 2011.*
Am Basteir

**Am Basteir** er eit fjell nord i Cuillin på Isle of Skye i Skottland. Han er 934&nbsp;meter over havet og er klassifisert som ein Munro. Fjellet har form som ein skarp tind og liknar Inaccessible Pinnacle.

Ved foten av vestsida ligg ein stor stein, som har liknande form som sjølve Am Basteir, kalla *Basteir Tooth*.

## Kjelder

**Denne artikkelen bygger på «[[:en:Am Basteir|Am Basteir]]» frå ,  den 23. mars 2011.*
Donald-topp

Ein **donald** er ein topp i det skotske låglandet som er over 2000 fot over havet, tilsvarande 609,6 meter over havet og har ein primærfaktor på minst 30 m (98 fot). Toppar med primærfaktor på mellom 15 og 30 m vert rekna med dersom dei har stor topografisk prominens, det vil seie avstand til høgare toppar.

Namnet kjem frå Percy Donald, som laga lista over toppane. Lista vert vedlikehalden av Scottish Mountaineering Club.

Det er 89 donald-toppar, der mange òg går inn under definisjonen corbett eller graham.

## Bakgrunnsstoff
*Walk The Donalds in Scotland ved go4awalk.com

## Kjelder

**Denne artikkelen bygger på «[[:nb:Donald (topp)|Donald (topp)]]» frå ,  den 23. mars 2011.*
Hewitt

Ein **hewitt** er ein topp i England, Wales eller på Irland med absolutt høgd på minst 2000 fot over havet, som tilsvarar 609,6 meter over havet og ein primærfaktor på minst 30 meter. Namnet er eit akronym: **H**ills in **E**ngland, **W**ales and **I**reland over **T**wo **T**housand feet.

Den engelske og den walisiske lista vart samansett og vedlikehalde av Alan Dawson, medan den irske lista vart laga av Clem Clements. Definisjonen tek omsyn til kritikken mot nuttall-definisjonen, som har ein primærfaktor på minimum 15 meter og dermed omfattar mange subsidiære toppar. Dei 125 minst prominente nuttalls er ekskludert i lista over hewitts.

Det er totalt 525 toppar som fell inn under definisonen:
* 178 i England
* 137 i Wales
* 211 på Irland

Samanlagt gjev dette 526, fordi Black Mountain vert rekna med både i England og Wales.

Skottland er ikkje med i lista, fordi det ville medføre at særs mange toppar som i skotsk målestokk er nokså små ville vorte med. Det har vorte publisert ei liste over alle toppar i Skottland som møter kriteria, delt inn i munro, corbett og graham. Hadde dei skotske toppane vore med ville det vore 2&nbsp;638 toppar på lista. 

## Kjelder

**Denne artikkelen bygger på «[[:en:Hewitt (topp)|Hewitt (topp)]]» frå ,  den 23. mars 2011.*
An Sgurr på Eigg

**An Sgurr** er det høgaste punktet på øya Eigg i Dei indre Hebridane i Lochaber i Highland i Skottland. Fjellet vart danna for kring 58 millionar år sidan som eit av dei siste vulkanutbrota, der kjernen no dannar øya Rùm. Austsida av toppen vert kalla Nasen til Sgurr.

## Kjelder

**Denne artikkelen bygger på «[[:en:An Sgurr (Eigg)|An Sgurr (Eigg)]]» frå ,  den 23. mars 2011.*
An Sgurr i Lochcarron

**An Sgurr** er ein liten ås i Skottland som ligg på den vide halvøya mellom Loch Carron og Loch Kishorn. Han ser ut som ein grov knaus med små fjellknausar rundt toppen, særleg på vestsida.
An Sgùrr

**An Sgùrr** er eit generelt gælisk ord for ein fjelltopp. Det er minst to åsar som heiter An Sgurr i Skottland:

*An Sgurr på Eigg
*An Sgurr i Lochcarron
Graham-topp

**Graham** er ei nemning for ein topp i Skottland på mellom 2000 og 2499 fot over havet (tilsvarande mellom 609,6 og 761,8 meter over havet) og ein primærfaktor på minst 150 m (492,1 fot).

Lista over toppane vart først utgjeven av Alan Dawson i *The Relative Hills of Britain*.  Han kalla dei *Elsies*, frå forkortinga *LCs* for *Lesser [[corbett]]s*. Seinare vart dei oppkalla etter Fiona Torbet, fødd Graham.

Det er 224 toppar som fell inn under definisjonen «graham». Dei er fordelt slik:

* Høglandet sør for Great Glen: 92
* Høglandet nord for Great Glen: 84
* Det sentrale og sørlege Skottland: 23
* Isle of Skye: 10
* Mull: 7
* Harris: 3
* Jura: 2
* Isle of Arran: 1
* Rùm: 1

## Kjelder


**Denne artikkelen bygger på «[[:nb:Graham (topp)|Graham (topp)]]» frå ,  den 23. mars 2011.*
An Stuc

**An Stùc** er eit fjell i Skottland  i Ben Lawers-fjella nord for Loch Tay. Fjellet er 1118 meter over havet og har ein primærfaktor på 127 meter, og dermed status som ein munro.

## Kjelder

**Denne artikkelen bygger på «[[:en:An Stuc|An Stuc]]» frå ,  den 23. mars 2011.* 
*** oppgav desse kjeldene:*
* The Munros, Scottish Mountaineering Trust, 1986, Donald Bennet (Editor) ISBN 0-0907521-13-4


## Bakgrunnsstoff
An Socach

**An Socach** er eit fjell 5 km vest for vegen A93 frå Perth til Braemar i Skottland. Fjellet er 944 meter over havet. 

Fjellet har ei avlang, rund form og har status som munro. 

## Kjelder

**Denne artikkelen bygger på «[[:en:An Socach (Glen Ey)|An Socach (Glen Ey)]]» frå ,  den 23. mars 2011.* 
*** oppgav desse kjeldene:*
*"The Munros" ed. Donald Bennett. ISBN 0-907521-31-2


## Bakgrunnsstoff
* An Socach på visitscotland.com
Aonach Beag

**Aonach Beag** er eit fjell i Dei skotske høglanda i Skottland. Det ligg om lag 3&nbsp;km aust for Ben Nevis på nordsida av Glen Nevis, nær byen Fort William. 
Utanom Ben Nevis og Cairngorm-fjella er Aonach Beag det høgaste fjellet på Dei britiske øyane.

Namnet Aonach Beag indikerer at fjellet er mindre enn nabofjellet i sør, Aonach Mòr (*stor rygg*). Men Aonach Mòr er i røynda den lågaste av dei to fjella, og namnet syner til volumet meir enn høgda. 

Det går ein gondolbane opp til Aonach Mòr tilknytt eit skianlegg her.

## Kjelder

**Denne artikkelen bygger på «[[:en:Aonach Beag|Aonach Beag]]» frå ,  den 23. mars 2011.*
Elizabeth Taylor

**Elizabeth Rosemond Taylor** () var ein britisk-amerikansk skodespelar.

Taylor var ein filmlegende frå Hollywoods gullalder og var lenge sett som ei av verdas vakraste kvinner. Ho var kjend for sine mange fine rolletolkingar, såvel som for sin glamorøse livsstil og mange ekteskap.

## Familie
Ho var gift åtte gongar med sju forskjellige menn:

# Hotellarvingen Conrad Nicholson Hilton II (gift 6. mai 1950 og skilt 29. januar 1951)
# Skodespelar Michael Wilding (gift 21. februar 1952 og skilt 26. januar 1957)
# Produsent Mike Todd (gift 2. februar 1957 og enke 22. mars 1958)
# Songar Eddie Fisher (gift 12. mai 1959 og skilt 6. mars 1964)
# Skodespelar Richard Burton (gift 15. mars 1964 og skilt 26. juni 1974) 
# Skodespelar Richard Burton (gift 10. oktober 1975 og skilt 29. juli 1976)
# Senator John Warner (gift 4. desember 1976 og skilt 7. november 1982)
# Byggentreprenør Larry Fortensky (gift 6. oktober 1991 og skilt 31. oktober 1996)

Ho hadde fire born:

# Michael Howard Wilding (fødd 6. januar 1953)
# Christopher Edward Wilding (fødd 27. februar 1955)
# Elizabeth Frances Todd (fødd 6. august 1957)
# Maria Burton (fødd 1. august 1961, adoptert i 1964)

Ho blei bestemor for fyrste gong som 39-åring i 1971 og hadde til saman ti barneborn.
Aonach Eagach

**Aonach Eagach** er eit fjell nord i Glen Coe i Dei skotske høglanda med to munrotoppar. Heile ryggen strekkjer seg 10 km frå Pap of Glencoe i vest til *Devil's Staircase* i aust. Den sentrale delen, som er kring 2 km lang, er særs berglendt. Turen over ryggen vert rekna som ein av dei vanskelegaste i Skottland, i lag med Liathach og An Teallach på vinterstid. 

## Devil's Staircase

Ein sti kalla **Devil's Staircase** kryssa fjella om lag 6 km aust for Meall Dearg. 

## Kjelder

**Denne artikkelen bygger på «[[:en:Aonach Eagach|Aonach Eagach]]» frå ,  den 23. mars 2011.*
Aonach Meadhoin

**Aonach Meadhoin** er eit fjell i området Kintail i Skottland. Det ligg på nordsida av Glen Shiel, om lag 31 km søraust for Kyle of Lochalsh.

Aonach Meadhoin har ei høgd på 1001 meter over havet og dannar i lag med Saileag og Sgurr a' Bhealaich Dheirg ei gruppe fjell som ofte vert kalla North Glen Shiel Ridge. Gruppa vert òg kalla *Brothers of Kintail*.

## Kjelder

**Denne artikkelen bygger på «[[:en:Aonach Meadhoin|Aonach Meadhoin]]» frå ,  den 23. mars 2011.* 
*** oppgav desse kjeldene:*
* *The Munros* (SMC Guide) Donald Bennett et al., ISBN 0-907521-13-4
* *Hamish’s Mountain Walk*, Hamish Brown, ISBN 1-898573-08-5
* *The High Mountains of Britain and Ireland*, Irvine Butterfield, ISBN 0-906371-30-9
Aonach Mòr

**Aonach Mòr** er eit fjell i Dei skotske høglanda i Skottland. Det ligg 3 km nordaust for Ben Nevis på sørsida av Glen Spean, nær byen Fort William. **Nevis Range**-skiområdet ligg på nordsida av dette fjellet. 

Namnet Aonach Mòr indikerer at det er eit større fjell enn nabofjellet i sør, Aonach Beag ('liten rygg'). Aonach Mòr er derimot 13 meter lågare enn Aonach Beag, så namnet referer til volumet av fjellet når ein ser det frå dalen og ikkje høgda. 

I samband med skisenteret går det ein gondolbane og fleire stolheisar og skitrekk oppover fjellet. I tillegg til skisport vert fjellet mykje nytta til utforsykling, og har fleire år vore vertskap for verdscupen, og i 2007 vart verdsmeisterskapen halden her.

## Kjelder

**Denne artikkelen bygger på «[[:en:Aonach Mòr|Aonach Mòr]]» frå ,  den 23. mars 2011.* 
*** oppgav desse kjeldene:*
Herbrand Hagen

**Herbrand Hagen** var ein norsk grosserar frå Nore i Numedal, busett i Oslo. Han var gift med Kari Thoen og fekk døtrene Ingeborg Hagen og Ingrid M. Hagen.  Herbrand Hagen samla slåttar frå heimtraktene sine. Han hjelpte også kjende spellemenn med kost og losji når dei kom til hovudstaden. Han eigde fleire hardingfeler, mellom anna ei som vann pris på verdsutstillinga i Paris 1920. Han kjøpte fleire tomter på Malmøya i Oslo, der mange av etterkomarane hans bur i dag.
An Teallach

**An Teallach** er eit fjell i Skottland. Det ligg sørvest for Dundonnell oppfor Little Loch Broom i eit område som ofte vert kalla «den store villmarka». An Teallach tyder «Ambolten» eller «Smia» på skotsk-gælisk. 

Fjellet er 1062 meter over havet høgt med ein primærfaktor på 757 meter. Ti av toppane på massivet er over 3000 fot (914,4 m) og to av desse, sjølve An Teallach og Sgùrr Fiona, har status som munro, fordi dei har ein primærfaktor på meir enn 150 meter. 

## Kjelder

**Denne artikkelen bygger på «[[:en:An Teallach|An Teallach]]» frå ,  den 23. mars 2011.* 
*** oppgav desse kjeldene:*



## Bakgrunnsstoff
* An Teallach on Walkhighlands
Ankle Hill

**Ankle Hill** er ein ås i sentrum av Melton Mowbray i Leicestershire i England.

Under den engelske borgarkrigen var byen Melton Mowbray ei slagmark, og Ankle Hill fekk namnet sitt fordi folk visstnok vassa i blod til anklane ved foten av åsen. 

## Kjelder


**Denne artikkelen bygger på «[[:en:Ankle Hill|Ankle Hill]]» frå ,  den 23. mars 2011.*
St. Lawrence-bukta

**St. Lawrence-bukta** eller **Saint Lawrence-bukta** (engelsk: *Gulf of Saint Lawrence*, fransk: *Golfe du Saint-Laurent*) er ei stor havbukt på austkysten av Canada, mellom Newfoundland og det canadiske fastlandet. Grensa mot Atlanterhavet går langs ei linje frå Cape Breton på Nova Scotia til den franske øya St. Pierre utanfor sørkysten av Newfoundland. St. Lawrence-bukta er i samband med Atlanterhavet gjennom Cabotsundet mellom Nova Scotia og Newfoundland, og gjennom Belle Isle-sundet mellom Newfoundland og Labrador-halvøya. 

St. Lawrence-elva, som kjem frå Dei store sjøane, renn ut heilt vest (inst) i bukta. I St. Lawrence-bukta ligg dei store øyane Anticostiøya og Prince Edward Island, og den mindre øygruppa 'Îles de la Madeleine'. Ytst mot havet ligg øygruppa Saint-Pierre-et-Miquelon som høyrer Frankrike til.

## Kjelder

* *Denne artikkelen bygger på «[[:nb:St. Lawrence-bukta|St. Lawrence-bukta]]» frå , den 23. mars 2011.*
Den svenske tronfylgja

**Den svenske tronfylgja** er ei liste over personar med arverett til den svenske trona.

## Liste over den svenske tronfylgja

Noverande konge: H.M. Kong Carl XVI Gustaf av Sverige

# Kronprinsesse Victoria av Sverige, dotter av kong Carl XVI Gustaf
# Prinsesse Estelle av Sverige, dotter av kronprinsesse Victoria 
# Prins Oscar av Sverige, son av kronprinsesse Victoria
# Prins Carl Philip av Sverige, son av kong Carl XVI Gustaf
# Prins Alexander av Sverige, son av prins Carl Philip
# Prins Gabriel av Sverige, son av prins Carl Philip
# Prins Julian av Sverige, son av prins Carl Philip
# Prinsesse Ines av Sverige, dotter av prins Carl Philip
# Prinsesse Madeleine av Sverige, dotter av kong Carl XVI Gustaf
# Prinsesse Leonore av Sverige, dotter av prinsesse Madeleine
# Prins Nicolas av Sverige, son av prinsesse Madeleine
# Prinsesse Adrienne av Sverige, dotter av prinsesse Madeleine
Per Schei

**Peder Elisæus Schei** () var ein norsk geolog som først og fremst er kjend for bidrag til arktisk geologi under den andre Fram-ferda (1898-1904).

Per Schei vart fødd på Snåsa, men flytte som treåring med familien til ein gard på Sparbu. Han budde også ei tid hjå tanta i Danmark i oppveksten før han reiste til Kristiania for å studera. Han avla bergeksamen ved universitetet i Kristiania i 1898. Same året la han ut med Otto Sverdrup på den 2. Fram-ferda. Eskspedisjonen, som varte i fire år, kartla øyane i Arktis nord for det Nord-Amerikanske fastlandet. Schei «gjorde der eit uvanleg godt arb. og samla eit stort vitsk. tilfang».

Han var særleg sett pris på av Sverdrup for gode evner på vekelange sledeturar. Etter at ekspedisjonen kom tilbake i 1902 vart han vald til å vera hovudredaktør for dei vitskaplege avhandlingane som skulle gjevast ut. Han vart også utnemnd til amanuensis ved Mineralogisk institutt same året. Ei avhandling om funna i Arktis vart prenta i det britiske tidsskriftet *Geographical Journal (Volume 22, no. 1, s. 56-65)* i 1903, etter at Schei og Sverdrup i London hadde halde foredrag om ferda.

Schei døydde av nyresjukdom allereie i 1905.

## Kjelder
Den danske tronfylgja

**Den danske tronfylgja** er ei liste over personar med arverett til den danske trona.

## Liste over den danske tronfylgja

Noverande dronning: H.M. Dronning Margrethe II av Danmark

#H.K.H. Kronprins Frederik av Danmark, son av dronning Margrethe II 
#H.K.H. Prins Christian av Danmark, son av kronprins Frederik 
#H.K.H. Prinsesse Isabella av Danmark, dotter av kronprins Frederik
#H.K.H. Prins Vincent av Danmark, son av kronprins Frederik
#H.K.H. Prinsesse Josephine av Danmark, dotter av kronprins Frederik
#H.K.H. Prins Joachim av Danmark, son av dronning Margrethe II 
#H.H. Nikolai av Danmark, son av prins Joachim
#H.H. Prins Felix av Danmark, son av prins Joachim
#H.H. Prins Henrik av Danmark, son av prins Joachim
#H.H. Prinsesse Athena av Danmark, dotter av prins Joachim
#H.K.H. Prinsesse Benedikte av Danmark, dotter av kong Frederik XI
#H.H. Prinsesse Elisabeth av Danmark, dotter av prins Knud
Krigar Cuba har vore med i

Dette er ei liste over krigar som Cuba har vore med i. Konfliktar der Cuba ikkje tok del *aktivt*, men konfliktar der Cuba støtta eit land eller ei gruppe med våpen, pengar eller liknande er òg inkludert.

## Fotnoter
Faehlmann

**Faehlmann** er eit estisk etternamn, også skrive **Fählmann**.

## Kjende namneberarar
* Andreas Faehlmann (1898-1942), estisk seglar
* Friedrich Robert Faehlmann (1798–1850), estisk filolog og medisinar
* Georg Faehlmann (1895–1975), estisk seglar
Heiberg

**Heiberg** er eit etternamn som stammar frå ei dansk-norsk slekt. Heibergslekta slo seg til i Noreg på 1700-talet og breidde seg vidt. 

## Kjende namneberarar
* Andreas Michael Heiberg (1767–1815), norsk eidsvollmann
* Gerhard Heiberg Garmann (1793–1873), norsk stortingsmann
* Hans Heiberg (1904–1978), norsk kritikar, forfattar og teatersjef
* Jean (Hjalmar Dahl) Heiberg (1884–1976), norsk biletkunstnar
* Marianne Heiberg (1945–2004), norsk midtaustenekspert
* Claus Heiberg Larsen, musikar i musikkgruppa Briskeby

## Annan bruk
* Heiberg-øyane i Russland
Den nordkinesiske sletta

**Den nordkinesiske sletta** (kin. 华北平原, *Huáběi Píngyuán*) er eit slettelandskap nordaust i Kina. Landskapet er bygd opp av mangeårige avsetjingar frå Huangelva og er den største alluviale sletta i Aust-Asia. Sletta dekkjer rundt 409&nbsp;500 kvadratkilometer, det meste under 50 moh.

Sletta er avgrensa av Yanshanfjella i nord og Taihangfjella i vest. I sør går ho over i Yangtzesletta. Frå nordaust til søraust ligg ho ved Bo Hai-bukta, høgdedraga på Shandonghalvøya og mot Gulehavet. Huangelva renn gjennom sletta og ut i Bo Hai. 

Den sørlege delen av sletta blir tradisjonelt omtalt som sentralsletta (中原, *Zhōngyuán*), og er rekna som årestaden for kinesisk sivilisasjon.

Sletta er i dag eit av dei tettast folkesette områda i verda.

Den kinesiske hovudstaden Beijing ligg på den nordaustlegaste fliken av sletta saman med hamne- og industribyen Tianjin. 

Sletta er det viktigaste produksjonsområdet i Kina for sorghum, hirse, mais og bomull. Ein dyrkar også mykje kveite, sesam, peanøtter og tobakk her. 

Dagangfeltet i Tianjin og Shenglifeltet i nordvestlege Shandong er store og viktige oljefelt.

## Kjelder

**Denne artikkelen bygger på «[[:nb:Den nordkinesiske slette|Den nordkinesiske slette]]» frå ,  den 23. mars 2011.*
Moresbyøya

**Moresbyøya** (engelsk *Moresby Island*) er ei 3&nbsp;399 km² stor øy som er del av Haida Gwaii i provinsen British Columbia i Canada. Øya ligg, saman med fleire nærliggande små øyar og holmar, i den sørlege delen av øygruppa. Ved folketeljinga i 2006 budde 402 personar på øya. Nesten alle innbyggarane held til i Sandspit, på nordaustspissen av Moresbyøya. Øya er skilt frå Grahamøya i nord av eit trongt sund.

Moresbyøya er kalla opp etter ein britisk admiral, Fairfax Moresby.

Øya er del av Gwaii Haanas National Park Reserve and Haida Heritage Site.

27. oktober 2012 råka eit jordskjelv med ein magnitude på 7,7, det sterkaste jordskjelvet i Canada sidan 1949, området. Episenteret var  under øya.

## Kjelder

**Denne artikkelen bygger på «[[:en:Moresby Island|Moresby Island]]» frå ,  den 23. mars 2011.*
Krokusslekta

**Krokusslekta** (*Crocus*) er ei planteslekt i sverdliljefamilien. Krokus er ein staude som ofte vert rekna som ein løkplante, sjølv om overvintringsorganet eigentleg er ein knoll. Slekta er utbreidd med fleire enn 30 artar i Europa, Midtausten og Nord-Afrika. Dei er for det meste fjellplantar. Dei fleste krokus vert 10–20&nbsp;cm, og dei finst i mange fargar frå kvite og gule til lilla og blå. Blomstringstidspunktet kjem an på sorten, men fell for det meste frå sist i februar til inn i april. For dei haustblomstrande fell blomstringa frå september til inn i november.

## Bruk
Krokus er vanlege hageplantar, særleg vårkrokus (*Crocus vernalis*), ein av dei første blomsterplantane som dukkar opp ute om våren, og haustkrokus (*Crocus speciosus*). Krokus kan gro i alle veldrenerte jordtypar, og er brukelege nesten overalt i blomsterbed, grasplenar eller i potter innandørs. Leggedjupna er 5–10&nbsp;cm. Både ville artar og dyrka sortar formeirar seg villig ved frø og yngleknollar, men dei skal helst ligge urøyvde i jorda i 3-4 år. For produksjon av krydderet safran dyrkar ein safrankrokus (*Crocus sativus*).

## Artar
Det finst ei rekkje artar i krokusslekta. Registrerte i norsk natur er:
* Vårkrokus (*C. vernus*, syn. *C. scepusiensis*, *C. napolitanus*, *C. neapolitanus*, *C. heuffelianus*), framandart, potensielt høg risiko (PH) i Framandartslista 2023
* Snøkrokus (*C. tommasianianus*), framandart, låg risiko (LO)
* Gulkrokus (*C.* ×*luteus*, syn. *C.* ×*flavus*, *C. augustifolius* × *C. flavus*), potensielt høg risiko (PH)
* Begerkrokus (*C. chrysanthus*), framandart, låg risiko (LO)
* Haustkrokus (*C. speciosus*), framandart, einskildfunn, låg risiko (LO)
* *[[Crocus flavus|C. flavus]]*, framandart, ingen kjend risiko (NK), dørstokkart

Andre artar dyrka i Noreg:
* Solkrokus (*C. angustifolius*, syn. *C. susianus*)
* Blåbegerkrokus (*C. biflorus*)
* Septemberkrokus (*C. kotschyanus*, syn. *C. zonatus*)
* Iskrokus (*C. niveus*)
* Safrankrokus (*C. sativus*)
* Alpekrokus (*C. versicolor*)

## Galleri

Crocus_vernalis.jpg|Vårkrokus i blomstring 
Eiger.jpg|Viltveksande krokusar med alpetoppane Eiger, Mönch og Jungfrau i bakgrunnen


## Kjelder




----
**Denne artikkelen bygger på «[[:da:Krokus|Krokus]]» frå ,  den 23. mars 2011.*  
----

## Bakgrunnsstoff
Out on the Tiles

«**Out on the Tiles**» er ein song av det engelske rockebandet Led Zeppelin, frå albumet *[[Led Zeppelin III]]* frå 1970. Tittelen på songen kjem av det britiske uttrykket for å gå ut på byn. Trommeslagar John Bonham snakka om å gå «out on the tiles», som tydde å gå til barar, og ofte song ei vise med uttrykket, som gjekk «I've had a pint of bitter and now I'm feeling better and I'm out on the tiles.  We're going down the rubbers and we're going to pull some scrubbers because we're out on the tiles.» Gitarist Jimmy Page gjorde melodien om til eit riff og teksten til Bonham vart erstatta med noko som var litt meir tamt for det generelle publikum. Bonham og Page er oppført som låtskrivarar i lag med vokalist Robert Plant.

Songen var ein av dei mest aggressive innspelingane til bandet og avsluttar den «harde» førstesida til Led Zeppelin III, som er stilmessig annleis frå dei to første albuma til bandet med fleire akustiske arrangement som dominerer den andre sida av albumet. 

Den romlege lydmiksen kom til av at mikrofonane vart plasserte på avstand i studio av Page. Like etter 1:23 ut i songen kan ein høyre nokon sei «stop».  Ein trur at det er Page som sa det, men det har aldri vorte stadfesta. Songen har ein unik rytme og forkorting, og ein trur at den som sa «stopp» som eit teikn til musikarane. 

I Japan vart «Out on the Tiles» feilaktig gjeven ut som B-side til «Immigrant Song» i staden for «Hey Hey What Can I Do». Heile songen vart berre spela nokre få gonger i sin heilskap på konsertane til bandet, mellom anna 4. september 1970 i Los Angeles, som er bevart på piratkopialbumet *[[Live On Blueberry Hill]]*. Byrjinga av songen vart ofte nytta som introduksjon til «Black Dog», som ein kan høyre på *[[How the West Was Won]]*. Han vart òg nytta som introduksjon til trommesoloen til John Bonham «Over the Top» på turneen til bandet i 1977.

Jimmy Page spela «Out on the Tiles» på turneen sin med The Black Crowes i 1999. Ein versjon av dette finst på albumet *[[Live at the Greek]]*. 

## Medverkande
* Robert Plant - vokal
* Jimmy Page - gitarar
* John Paul Jones - bassgitar
* John Bonham - trommer

## Andre versjonar
* 1989: Toxik (*[[Think This]]*)
* 1993: Helen Keller Plaid (*The Song Retains the Same II*)
* 1995: Blind Melon (**)
* 1999: Coalesce (*[[There Is Nothing New Under the Sun]]* EP)
* 2000: Jimmy Page & The Black Crowes (*[[Live at the Greek]]*)
* 2000: Malamor (*Dead Zeppelin: A Metal Tribute to Led Zeppelin*)
* 2004: Vick LeCar (*Bad Influence*)
* 2005: Julz A (*Squeeze Rock*)
* 2006: Greg Reeves & Erica Stock (*Dub Tribute to Led Zeppelin*)
* 2007: Megadeth (*[[United Abominations]]* [Japansk bonusspor])
* 2007: Dread Zeppelin (*Bar Coda*)
* 2007: Frankie Banali & Friends (*24/7/365: The Tribute to Led Zeppelin*)

## Kjelder


**Denne artikkelen bygger på «[[:en:Out on the Tiles|Out on the Tiles]]» frå ,  den 24. mars 2011.* 
*** oppgav desse kjeldene:*
*Lewis, Dave (2004) *The Complete Guide to the Music of Led Zeppelin*, ISBN 0-7119-3528-9
*Welch, Chris (1998) *Led Zeppelin: Dazed and Confused: The Stories Behind Every Song*, ISBN 1-56025-818-7
Tangerine

«**Tangerine**» er ein folkrocksong skriven av Jimmy Page og framført av det engelske rockebandet Led Zeppelin.  Han vart gjeven ut på albumet deira *[[Led Zeppelin III]]* i 1970.

Som mange Led Zeppelin-songar skriven av Page, hadde han opphav i ein gammal Yardbirds-song, i dette tilfellet ein song kalla «Knowing That I'm Losing You». The Yardbirds-versjonen hadde ein annan tekst, med unntak av verset som startar med «Measuring a summer's day».

Songen har ein akustisk country-stil med pedalsteelgitar av Page. Songen byrjar med ein falsk start, før ein pause der Page så set i gang i rett tempo. Gjennom heile songen endrar han tempo eit par takter om gongen, medan teksten omhandlar kjærleik og tilfredsheit. Det var den nest siste Led Zeppelin-songen Page skreiv utan medverknad frå Robert Plant. («Bron-Yr-Aur» frå *[[Physical Graffiti]]* var den siste.)

Songen nyttar eit enkelt dobbel vokalspor for å skape ei melodiøs kjensle. Songen nyttar ein standard Am G D C progresjon for versa før han går over i ein G C D progresjon for refrenget. 

«Tangerine» vart ofte spela som ein del av det akustiske settet på konsertane deira i 1971 og 1972, og henta fram att for Earl's Court i 1975. At 

## Medverkande
* Robert Plant - vokal
* Jimmy Page - 12-strengsgitar, pedalsteelgitar
* John Paul Jones - bassgitar, mandolin
* John Bonham - trommer

## Andre versjonar
* 1993: When Skip Jack Tripped (*The Song Retains the Same II*)
* 1995: Rebecca's Empire
* 1995: Big Head Todd and the Monsters (**)
* 1997: Life of Agony (*[[Soul Searching Sun]]*)
* 1999: Great White (*[[Great Zeppelin: A Tribute to Led Zeppelin]]*)
* 2002: The Section (*The String Quartet Tribute to Led Zeppelin, Vol. 2*)
* 2004: Benjamin Levine (*Chamber Maid: The Baroque Tribute to Led Zeppelin*)
* 2004: Classic Rock String Quartet (*The Led Zeppelin Chamber Suite: A Classic Rock Tribute to Led Zeppelin*)
* 2006: Marek Stycos (*Godbody VI: the Dogleg*)
* 2007: The Thermals (*[[Bridging the Distance: a Portland, OR covers compilation]]*)

## Kjelder

**Denne artikkelen bygger på «[[:en:Tangerine (Led Zeppelin song)|Tangerine (Led Zeppelin song)]]» frå ,  den 24. mars 2011.* 
*** oppgav desse kjeldene:*
*Lewis, Dave (2004) *The Complete Guide to the Music of Led Zeppelin*, ISBN 0-7119-3528-9
*Welch, Chris (1998) *Led Zeppelin: Dazed and Confused: The Stories Behind Every Song*, ISBN 1-56025-818-7
Friends av Led Zeppelin

«**Friends**» er ein song av det engelske rockebandet Led Zeppelin frå albumet *[[Led Zeppelin III]]* i 1970. Jimmy Page og Robert Plant skreiv songen i 1970 i Bron-Yr-Aur, ei lita hytte i Wales der dei kvilte ut etter ein hard turne i USA.

Songen starta med litt klimpring og studioprat. Ein kan mellom anna høyre manageren Peter Grant i bakgrunnen før gitarane til Page starta. Gitarstemminga for songen er ein open C6-akkord (C-A-C-G-C-E). Den same stemminga vart nytta av Page på songen «Bron-Yr-Aur» (som vart spelt inn under desse innspelingane), samt songen «Poor Tom».

«Friends» er ein av få Led Zeppelin-songar med strykarar. Bassist John Paul Jones gjorde strykearrangementet. Somme har vore overraska over at Jones ikkje var tilskriven som låtskrivar på albumet, sidan han var ansvarleg for det uimotståelege strykearrangementet.

I avsluttninga vert det nytta ein Moog synthesizer, som glir over i nesten song på albumet, «Celebration Day». Den einaste kjende konsertframføringa av songen av Led Zeppelin vart gjort den 29. september 1971 i Osaka i Japan.

Songen vart spelt inn på ny av Jimmy Page og Robert Plant med Bombay symfoniorkester i 1972, under ei reise til India, i lag med ein annan song, «Four Sticks» frå *[[Led Zeppelin IV]]*. Denne versjonen inneheldt tablatrommer og sitarar og har aldri vorte gjeve ut offisielt. «Friends» vart òg spelt inn av Page and Plant på *[[No Quarter: Jimmy Page and Robert Plant Unledded]]* frå 1994.

Songen vart gjeven ut på singel i Polen i 1970 med «Celebration Day» som B-side. I Brasil vart han gjeven ut som ein EP i lag med «Celebration Day» og «Since I've Been Loving You».

## Medverkande
* Robert Plant - vokal, munnspel
* Jimmy Page - gitarar
* John Paul Jones - bassgitar, Moog synthesizer
* John Bonham - trommer

## Andre versjonar
* 1990: Stone (*Colours*)
* 1993: Men & Volts (*The Song Retains the Same II*)
* 1994: Page and Plant (*[[No Quarter: Jimmy Page & Robert Plant Unledded]]*)
* 1997: Jaz Coleman and the London Philharmonic Orchestra (**)
* 1998: Painkiller (*Before the Balloon Went Up*)
* 1998: Morgaua Quartet (*Destruction: Rock Meets Strings*)
* 2000: Scarve (*Translucence*)
* 2000: Azigza (*Azigza*)
* 2001: Elliott Smith - Live
* 2004: Devin Townsend (Ass-Sordid Demos II)
* 2005: Eric Van Aro (*Friends*)
* 2005: Steve Booke (*Get the Led Out! Led Zeppelin Salute*)
* 2007: Frankie Banali & Friends (*24/7/365: The Tribute to Led Zeppelin*)
* 2007: Led R (*Led the R Out: A Tribute to Led Zeppelin*)
* 2008: Harry Slash & The Slashtones (*Misty Mountain Hop: A Millennium Tribute to Led Zeppelin*)
* 2009: Marco Benevento (*[[Me Not Me]]*)

## Kjelder

* *Denne artikkelen bygger på «[[:en:Friends (Led Zeppelin song)|Friends (Led Zeppelin song)]]» frå ,  den 24. mars 2011.* 
** * oppgav desse kjeldene:*
** Lewis, Dave (2004) *The Complete Guide to the Music of Led Zeppelin*, ISBN 0-7119-3528-9
** Welch, Chris (1998) *Led Zeppelin: Dazed and Confused: The Stories Behind Every Song*, ISBN 1-56025-818-7
Arbury Hill

**Arbury Hill** er det høgaste punktet i det engelske grevskapet Northamptonshire med ei høgd på 225&nbsp;moh.

Åsen ligg 9 km sørvest for byen Daventry. River Nene spring ut like i nærleiken. På toppen av Arbury Hill står restane etter eit jernalderfort, ei firkanta grøft og ein om lag 200 meter lang jordvoll.

## Galleri

Fil:Headwater of the River Nene near Arbury Hill 17th April 2008 (1).JPG|Kjelda til River Nene, på nordaustsida av Arbury Hill
Fil:Arbury Hill from the south 17th April 2008 (1).JPG|Sørsida av åsen. 


## Kjelder

**Denne artikkelen bygger på «[[:en:Arbury Hill|Arbury Hill]]» frå ,  den 24. mars 2011.* 
*** oppgav desse kjeldene:*
**Tabell over høgaste punkt
Celebration Day

«**Celebration Day**» er ein song av det engelske rockebandet Led Zeppelin frå albumet *[[Led Zeppelin III]]* frå 1970. 

Songen kom nesten ikkje med på albumet, sidan lydteknikaren gjorde ein tabbe og sletta dei første taktane av trommesporet til John Bonham. For å skjule dette vart ein Moog synthesizer frå slutten av den førre songen på albumet, «Friends», nytta for å dekkje over redigeringa. Dette redda songen og han kom med på albumet.

«Celebration Day» består av eit skranglete gitarriff av Jimmy Page og ei hypnotisk, transeliknande stemning. I eit intervju med *Guitar World* i 1993, forklarer Page oppbygginga av songen:

Teksten til Robert Plant omhandlar inntrykka hans av New York. På turneen deira i USA i 1971 introduserte Robert Plant stundom songen som «The New York Song». «Celebration Day» vart ofte spela på konsertane deira frå 1971 og ut 1973, og igjen i 1979. Eit konsertopptak frå 1973 finst på *[[albumet The Song Remains the Same|The Song Remains the Same]]*. Songen vart ikkje med i den originale filmversjonen, men DVD-utgåva inneheld songen som ekstrspor. 

Jimmy Page spela «Celebration Day» på turne med The Black Crowes i 1999, og ein versjon med dei finst på albumet *[[Live at the Greek]]*. Plateprodusent Rick Rubin sa om songen «Han kjennest som eit godstog, sjølv om han ikkje er av dei tyngre songane deira. Det er eit veldig moment i måten dei spelar han på. Basslinja er forbi utruleg og samspelet mellom gitarane er verkeleg bra, det er tunge gitarriff mot funky gitarar».

Songen vart gjeven ut som singel i Polen med «Paranoid» av Black Sabbath som B-side, og i Sør-Afrika med «Immigrant Song» som B-side.

## Medverkande
* Robert Plant - vokal
* Jimmy Page - gitarar
* John Paul Jones - bassgitar
* John Bonham - trommer

## Andre versjonar
* 2000: Jimmy Page & The Black Crowes (*[[Live at the Greek]]*)
* 2000: Mob Rules (*[[Temple of to Suns]]*)
* 2001: TKO (*In Your Face* [bonus])
* 2007: Dread Zeppelin (*Bar Coda*)
* 2007: Spearfish (*Back for the Future*)

## Kjelder

**Denne artikkelen bygger på «[[:en:Celebration Day|Celebration Day]]» frå ,  den 24. mars 2011.* 
*** oppgav desse kjeldene: *

*Lewis, Dave (2004) *The Complete Guide to the Music of Led Zeppelin*, ISBN 0-7119-3528-9
*Welch, Chris (1998) *Led Zeppelin: Dazed and Confused: The Stories Behind Every Song*, ISBN 1-56025-818-7
Àrd Bheinn

**Àrd Bheinn** (som tyder «høgt fjell») er eit lite fjell på 511 meter over havet som ligg sentralt på Isle of Arran vest i Skottland.

## Kjelder

**Denne artikkelen bygger på «[[:en:Àrd Bheinn|Àrd Bheinn]]» frå , den 24. mars 2011.*
Arrochar Alps

**Arrochar Alps** er ei fjellgruppe kring Loch Long, Loch Fyne og Loch Goil, nær landsbyane Arrochar og Lochgoilhead i Argyll i Skottland. Fjella er populære turområde og tilgjengelege frå Glasgow. Dei er dei største fjella i Loch Lomond and the Trossachs nasjonalpark og ein del av dei strekkjer seg inn i Argyll Forest Park. Tronge dalar som skjer seg inn i fjella er mellom andre Glen Croe, Hells Glen og Glen Kinglass.   

* Munros:
** Beinn Ìme, 1011 m
** Beinn Bhuidhe, 948 m
** Ben Vorlich, 943 m
** Beinn Narnain, 926 m
** Ben Vane, 915 m

*Munro-toppar:
** Ben Vorlich North Top, 931 m

* Corbetts:
** Beinn an Lochain, 901 m
** The Cobbler (Ben Arthur) 884 m
** Beinn Luibhean, 857 m
** Ben Donich, 847 m
** Binnein an Fhidhleir, 817 m
** The Brack, 787 m
** Beinn Bheula, 779 m

* Corbett-toppar:
** The Cobbler North Peak, 870 m
** The Cobbler South Top, 858 m
** A' Chrois, 848 m
** Beinn Chorranach, 848 m
** Little Hills, 808 m
** The Brack West i Lochgoilhead, 787 m
** Creag Tharsuinn, 781 m
** Ben Vorlich South Top, 780 m
** Beinn Dubh, 773 m

* Grahams
** Cnoc Coinnich, 761 m  
** Stob an Eas, 732 m
** Beinn Lochain, 703 m
** Stob na Boine Druim-fhinn, 658 m
** Cruach nam Mult, 611 m

* Andre fjell
** Mullach Coire a' Chuir, 639 m
** Cruach nan Capull, 565 m
** Cruach Tairbeirt, 415m   
** Beinn Reithe, 
** The Saddle i Lochgoilhead, 521 m
** Clach Bheinn i Lochgoilhead, 437 m
** Tom Molach, 370 m
** Carn Glas, 502 m
** Tom nan Gamhna, 389 m
** The Steeple i Lochgoilhead, 390 m
** Cruach nam Miseag, 606 m

## Innsjøar i Arrochar Alps
*Loch Goil (hjarte av fjella)
*Loch Restil
*Loch Long
*Loch Lomond
*Loch Sloy
*Loch Fyne

## Dalar i Arrochar Alps
*Glenbranter (delvis)
*Hell's Glen
*Glen Kinglass
*Glen Croe
*Glen Loin
*Tarbet
*Glen Falloch
*Glen Fyne

## Parkar i Arrochar Alps
*Loch Lomond and the Trossachs nasjonalpark
*Argyll Forest Park
*Cowal
*Ardgoilhalvøya
Arkle

**Arkle** er eit fjell i Sutherland, heilt nordvest i Dei skotske høglanda. Som systerfjellet Foinaven består fjellet av funklande kvit kvartsitt frå kambrium, lagt ned kring 530 millionar år sidan. Fjellet har ei høgd på 787 meter over havet. 

## Kjelder

**Denne artikkelen bygger på «[[:en:Arkle (hill)|Arkle (hill)]]» frå ,  den 24. mars 2011.*
Arreton Down

**Arreton Down** er eit 29,77 hektar stort område av særleg vitskapleg interesse på Isle of Wight, ein status det har hatt sidan 1979 på grunn av dei biologiske tilhøva her. Området er eit populært fritidsområde. 

## Kjelder

**Denne artikkelen bygger på «[[:en:Arreton Down|Arreton Down]]» frå ,  den 24. mars 2011.* 
*** oppgav desse kjeldene:*
* English Nature citation sheet for the site  (vitja 5. august 2006)
Arthur's Seat

**Arthur's Seat** er den største toppen av ei åsgruppe i Holyrood Park, eit landskap i sentrum av byen Edinburgh, om lag 1,5 km aust for Edinburgh Castle. Åsen ligg oppfor byen med ei høgd på 251 meter over havet og gjev eit flott utsyn over byen. Turen til toppen er populær. 

Det er fleire synlege åsfort rundt om på Arthur's Seat. 

Namnet kan ha tilknyting til kong Arthur og vert ofte nemnd som ein av dei mogelege stadane der Camelot, det legendariske slottet hans og heim for Riddarane av det runde bordet, stod.

## Kjelder

**Denne artikkelen bygger på «[[:en:Arthur's Seat, Edinburgh|Arthur's Seat, Edinburgh]]» frå ,  den 24. mars 2011.* 
 

## Bakgrunnsstoff
Bache Hill

**Bache Hill** er fjelltopp på Rhos Fawr eller Great Rhos i Radnor Forest i Wales. Han ligg aust for Black Mixen. Det står eit trigonometrisk punkt på ein gammal gravhaug på toppen. 

Sidan toppen av åsen kan ha vore menneskeskapt er det dei som har hevda at Bache Hill ikkje er over 2000 fot høgt. Dei siste karta til OS Explorer syner derimot at det er det. 

## Kjelder

**Denne artikkelen bygger på «[[:en:Bache Hill|Bache Hill]]» frå ,  den 24. mars 2011.* 
*** oppgav desse kjeldene:*



## Bakgrunnsstoff
*www.geograph.co.uk : bilete av Great Rhos
Askival

**Askival** er det høgaste fjellet på øya Rùm i Skottland, om lag 5 km sør for byen Kinloch. Ein går ofte over fjellet i samband med at ein går over *Rùm Cuillin*, ei kjede av åsar søraust på Rùm.

## Kjelder

**Denne artikkelen bygger på «[[:en:Askival|Askival]]» frå ,  den 24. mars 2011.*
Bad a' Chreamha

**Bad a' Chreamha** er ein liten ås i Skottland på den vide halvøya mellom Loch Carron og Loch Kishorn. Han består av ein lang, låg rygg, der ein på nordvestsida finn fleire brotne klipper, og på sørsida slak helling ned mot kysten av Loch Carron. Åsen er 395 meter over havet. 

## Kjelder

**Denne artikkelen bygger på «[[:en:Bad a&#39; Chreamha|Bad a&#39; Chreamha]]» frå ,  den 24. mars 2011.*
Bangor Mountain

**Bangor Mountain** er ein bratt skråning på ein ås oppfor byen Bangor i Gwynedd i Wales.

Sjølv om det ikkje er eit fjell vert det kalla dette på grunn av måten det stig opp bak Bangor og ser ut som eit fjell, særleg frå Glan Adda, High Street og Hirael. Åsen er 117 meter over havet. 

## Kjelder

**Denne artikkelen bygger på «[[:en:Bangor Mountain|Bangor Mountain]]» frå ,  den 24. mars 2011.*  
 

## Bakgrunnsstoff
* Historiske bilete frå Bangor Mountain - Bangor Civic Society
* www.geograph.co.uk : bilete av Bangor Mountain
Baugh Fell

**Baugh Fell**  er ein stor, flat ås nord i Penninane i England. Han ligg nordvest i Yorkshire Dales nasjonalpark, like aust for Howgill Fells og nord for Whernside, det høgaste av Yorkshire Three Peaks. Tidlegare låg det i West Riding of Yorkshire, men sidan 1974 har det vore ein del av grevskapet Cumbria.

Det høgaste punktet heiter Tarn Rigg Hill og er 678 meter over havet. Det ligg fem små vatn eller tjern på austsida av platået, ilke nord for Tarn Rigg Hill. 

## Kjelder

**Denne artikkelen bygger på «[[:en:Baugh Fell|Baugh Fell]]» frå ,  den 24. mars 2011.*
Bardon Hill

**Bardon Hill**, nær Coalville, er det høgaste punktet i det engelske grevskapet Leicestershire og National Forest, 278&nbsp;meter over havet. Åsen har to særeigne sider. Den eine er bevart som ein *[[site of special scientific interest]]* (SSSI), og den andre er eigd av Bardon Hill Quarry, eit dagbrot. Det står òg ei radiomast på åsen. Den nest høgaste åsen i Leicestershire er den nærliggande Beacon Hill.

«Bardon Hill» var òg namnet på ein landsby som låg sørvest for åsen. Det meste av landsbyen er no øydelagd. 

Det har vore drive dagbrot på Bardon Hill sidan minst 1622, men arbeidet startar først på større skala i 1857. Leicester and Swannington-banen opna i 1832 og vart overtatt av Midland Railway i 1845, og gjekk like ved Bardon Hill. Dette gjorde at ein lett kunne transportere granitt bort frå dagbrotet. Det vert i dag eigd av Aggregate Industries.

## Kjelder

**Denne artikkelen bygger på «[[:en:Bardon Hill|Bardon Hill]]» frå ,  den 24. mars 2011.* 
*** oppgav desse kjeldene:* 
* Potter, T. R. (1842) *The History of Charnwood Forest. - The Villages of the District*. London: Hamilton, Adams and Co. Reprinted by David Dover, Loughborough 
*Curtis, John (1831) *A Topographical History of the County of Leicester*. Ashby-de-la-Zouch: W. Hextall; p.&nbsp;9



## Bakgrunnsstoff
* Leicester Climbs - Bardon Hill
* Aggregate Industries - Bardon Hill Quarries 1858 - 1918 
* The Origins of Leicester – An Arthurian Association?
Barr Beacon

**Barr Beacon** er ein ås på kanten av Walsall i West Midlands i England, like ved grensa til Birmingham. Han har gjeve namn til Great Barr like ved og den lokale skulen Barr Beacon Language College. Tidlegare stod det ein varde på toppen for å varsle om komande fiendar eller brenne under feiringar. Staden er ein del av bymarka krina og byrådet har erklært 25 hektar av området som lokalt naturreservat. 

På toppen står eit krigsminnesmerke.

## Kjelder

**Denne artikkelen bygger på «[[:en:Barr Beacon|Barr Beacon]]» frå ,  den 24. mars 2011.* 
*** oppgav desse kjeldene:*
Beacon Hill i Burghclere i Hampshire

**Beacon Hill** er ein ås nær landsbyane Burghclere og Watership Down nord i Hampshire. Åsen er ein av fleire som heiter Beacon Hill i England og det stod ein gong ein varde her. Åsen er 261 meter over havet og eit av dei mest kjende åsforta ligg i åssida. Frå toppen har ein flott utsyn over det mest av Hampshire. Åsen er eigd og styrt av Hampshire County Council og har status som *[[Site of special scientific interest]]* og nasjonalt naturreservat.

## Kjelder

**Denne artikkelen bygger på «[[:en:Beacon Hill, Burghclere, Hampshire|Beacon Hill, Burghclere, Hampshire]]» frå ,  den 24. mars 2011.*  

## Bakgrunnsstoff
*Hampshire County Council Beacon Hill 
*Luftfoto
Beacon Hill i Colkirk i Norfolk

**Beacon Hill** i Colkirk i Norfolk er ein ås der det ein gong stod ein varde. Varden danna ei rekkje frå North Norfolk Coast til London.  Åsen ligg om lag to kilometer vest for landsbyen Colkirk.

## Kjelder

**Denne artikkelen bygger på «[[:en:Beacon Hill, Colkirk, Norfolk|Beacon Hill, Colkirk, Norfolk]]» frå ,  den 24. mars 2011.*
Beacon Hill i Dorset

**Beacon Hill** er eit av dei høgaste utkikkspunkta i innlandet bak Poole Harbour i Dorset. Tidlegare var det ei av ei rekkje vardar som vart nytta til å åtvare om åtak utanfrå. Det tidlegare namnet på åsen var Lytchett Beacon.

Åsen har spela ei rolle i forsvaret av Dorset sidan 1300-talet eller tidlegare. Han hadde tidlegare namnet *Lechiot Beacon* eller *Lychett Beacon* etter landsbyen Lytchett Minster som ligg sørvest for åsen. «Beacon» tyder 'varde'. Åsen hadde ein slik varde som kunne tennast ved åtak. I 1588 blei varden tent for å varsla om at den spanske armadaen var på veg. Under Napoleonskrigane blei varden bemanna att i tilfelle franske styrkar invaderte.

## Kjelder

**Denne artikkelen bygger på «[[:en:Beacon Hill, Dorset|Beacon Hill, Dorset]]» frå ,  den 27. november 2016.*
Beacon Hill i Leicestershire

**Beacon Hill**, nær Loughborough, i Leicestershire i England, er ein populær country park. Han er ein av fleire åsar som heiter Beacon Hill i Storbritannia.

Åsen består av over 100 hektar med lyngheier og skog og er eit fritidsområde. Åsen har ei høgd på 248 moh og er det nest høgaste punktet i Leicestershire etter Bardon Hill.

Det stod eit åsfort på åsen i bronsealderen. 

## Kjelder

**Denne artikkelen bygger på «[[:en:Beacon Hill, Leicestershire|Beacon Hill, Leicestershire]]» frå ,  den 24. mars 2011.* 
*** oppgav desse kjeldene:*


## Bakgrunnsstoff

*Beacon Hill Country Park
*Bilete frå Beacon Hill Country Park
Beacon Hill i Warnford i Hampshire

**Beacon Hill** er ein kalksteinås i South Downs på grensa mellom Warnford og Exton i Hampshire i England. Åsen er ein del av eit nasjonalt naturreservat og eit *[[Site of Specific Scientific Interest]]*.  

Åsen ligg vest for landsbyen Warnford.

## Kjelder

**Denne artikkelen bygger på «[[:en:Beacon Hill, Warnford, Hampshire|Beacon Hill, Warnford, Hampshire]]» frå ,  den 24. mars 2011.*
Beacon Hill i Norfolk

**Beacon Hill** er det høgaste punktet i det engelske grevskapet Norfolk. Åsen ligg 1 km sør for landsbyen West Runton på kysten av North Norfolk. Han har ei høgd på 103 meter over ahvet. Ein gong låg det ein romarleir på åsen. Toppen og skogområdet rundt vert i dag ivareteke av National Trust. 

## Kjelder

**Denne artikkelen bygger på «[[:en:Beacon Hill, Norfolk|Beacon Hill, Norfolk]]» frå ,  den 24. mars 2011.* 
*** oppgav desse kjeldene:*
Beinn a' Bhùird

**Beinn a' Bhùird** er eit fjell i Cairngorm-fjella i Skottland. Fjellet har ei høgd på 1196 meter over havet og har status som munro.

Den næraste busetnaden er Braemar i Aberdeenshire og dei fleste som reiser til fjellet kjem gjennom her. 

## Bakgrunnsstoff

## Kjelder

**Denne artikkelen bygger på «[[:en:Beinn a&#39; Bhùird|Beinn a&#39; Bhùird]]» frå ,  den 24. mars 2011.*
Beinn a' Bheithir

**Beinn a' Bheithir** er eit fjell sør for Ballachulish, på sørsida av Loch Leven i Dei skotske høglanda. Fjellet består av to munro-toppar. Den høgaste, **Sgorr Dhearg** med ei høgd på 1024 meter over havet, ligg om lag 2 km aust for **Sgorr Dhonuill** (Sgurr Dhòmhnaill). 

Fjellet har form som ein hestesko og ryggen peiker nordover kring dalbotn Gleann a' Chaolais (Glenachulish). I dei nedre fjellsidene er det barskogplantasjar. 

## Kjelder

**Denne artikkelen bygger på «[[:en:Beinn a&#39; Bheithir|Beinn a&#39; Bheithir]]» frå ,  den 24. mars 2011.*
Beinn a' Chaisteil i Auch

**Beinn a' Chaisteil** er eit fjell sør i Dei skotske høglanda i Skottland, om lag 6 km nord for Tyndrum på grensa mellom Perth and Kinross og Argyll and Bute. Fjellet må ikkje forvekslast med Beinn a' Chaisteil oppfor Loch Vaich i Highland.

Beinn a' Chaisteil har ei høgd på 886 meter over havet og er den 39. høgaste corbett og 259. høgaste marilyn i Storbritannia. Fjellet er godt synleg frå vegen A82 ved Auch. 

## Kjelder

**Denne artikkelen bygger på «[[:en:Beinn a' Chaisteil (Auch)|Beinn a' Chaisteil (Auch)]]» frå ,  den 24. mars 2011.* 
*** oppgav desse kjeldene:*